כתונת פסים (שיר)

כתונת פסים הוא פזמון שנכתב על ידי מאיר אריאל והולחן על ידי ארקדי דוכין, והופק בשנת 1995 על ידי גלי צה"ל, כחלק ממסע הסברה של משרד הקליטה. הפזמון מתאר את החברה הישראלית ככותנת פסים צבעונית, כמו כתונת הפסים של יוסף, כאשר כל פס מייצג מוצא תרבותי אחר. בהתאמה, גם מבצעי הפזמון מסמלים ז'אנרים שונים וקבוצות שונות בחברה הישראלית (עדות ומיעוטים אחרים). למרות המסר הפלורליסטי החיובי, הפזמון אינו מהסס למתוח ביקורת על תופעות של גזענות בין-עדתית בישראל, וכדגש לכך, הוא אף מסתיים בקולה של ילדה ממוצא אתיופי.

הפזמון נכתב בהשראת שירי צדקה אחרים, כמו השיר הבריטי "", השיר האמריקאי "We Are the World" והשיר הישראלי "עם אחד שיר אחד".

בשנת 2023 יצא לשיר עיבוד מחודש.

האמנים המשתתפים
את השיר מבצעים 40 אמנים מסגנונות מוזיקה שונים: זמר עברי, רוק, פופ, ג'אז, מוזיקת נשמה ומוזיקה מזרחית. בין הזמרים, מופיעות שתי זמרות המייצגות מיעוטים שעד אז לא השתתפו בשיר מרובה אמנים בישראל: טרנסקסואלית (דנה אינטרנשיונל) וערביה (חיה סמיר).

כתונת פסים 2023 
בשנת 2023, ברקע המחאה נגד הרפורמה המשפטית, איגוד תעשיית התרבות והפקות הבמה בישראל בראשות יוני פיינגולד, נטל על עצמו יוזמה לקידום אחדות בתוך השסעים בחברה הישראלית בהפקה מחודשת של השיר "כתונת פסים".

בגרסה העכשווית של השיר, בהפקה ובעיבוד מוזיקלי של אלדד ציטרין, משתתפים האמנים: אביבה אבידן, אדם בן אמיתי, אודי אריאל, איה כורם, איזי, אלדד ציטרין, ארז לב ארי, ארקדי דוכין, גורי אלפי, גיא מזיג, דוד ד'אור, דורון טלמון, דורית ראובני, דניאל זמיר, הילה כהן אלעזר, יוני בלוך, מאיר אריאל (דגימת קולו), מיה סולימאן, מיכאל בן דוד, סי היימן, עדן מאירי, עמרי גליקמן, קובי אפללו, קובי אוז, שחר אריאל ושי צברי.

קישורים חיצוניים

הערות שוליים 

שירי 1995
סינגלים מ-1995
סינגלים מ-2023
שירים בעברית
שירים שנכתבו על ידי מאיר אריאל
שירים מרובי אמנים